O‘zbekiston fuqarolari 2021-yil 1-yanvardan boshlab faqat “qizil pasport” bilan chet elga chiqishi mumkin

O‘zbekiston fuqarolari 2021-yil 1-yanvardan boshlab faqat yangi turdagi xorijga chiqish biometrik pasporti (“qizil pasport”) bilan O‘zbekiston hududidan chiqishlari mumkin. Uzbekistan Airways bu haqdagi tegishli eslatma bilan chiqdi.

Eslatib o‘tamiz, xorijga chiqish pasporti 2019-yilning 1-yanvaridan, ilgari amalda bo‘lib kelgan, ikki yil muddatga taqdim etilgan xorijga chiqishga ruxsat beruvchi stiker (OVIR) o‘rniga joriy etilgan.
Prezidentning 2017-yil 16-avgustdagi PF-5156-sonli farmoniga asosan, 2019-yilning 1-yanvaridan xorijga chiqish uchun ruxsat yozuvi stikerini rasmiylashtirish tartib-taomili bekor qilinib, xorijga chiqish uchun biometrik pasportlar berish (xorijga chiqish pasporti) joriy etildi. O‘zbekiston fuqarolariga ikki turdagi pasport — ichki va xorijga chiqish pasportlari rasmiylashtirilmoqda.
Xorijga chiqish biometrik pasportlari to‘q qizil rangda va 48 betga ega bo‘ladi. Xorijga chiqish biometrik pasportlarining varaqlarida respublikaning tarixiy va arxitektura yodgorliklari aks etgan. Bundan tashqari, xorijga chiqish pasporti suv belgilari, rangi o‘zgaruvchi bo‘yoq, muarli effekt, metallashtirilgan himoyaviy ip, laminatsiyalashtirilgan plyonka hamda pasport qobig‘iga joylashtirilgan elektron chipdan iborat.
Xorijga chiqish pasportlari 10 yil amal qiladi. Xorijga tez-tez chiqadigan fuqarolar uchun bu qo‘shimcha qulaylikdir. Xorijga chiqish pasporti, shuningdek, xalqaro standartlarga javob beradi.
Xorijga chiqish biometrik pasportini rasmiylashtirish uchun quyidagi hujjatlar taqdim qilinadi:
15 yoshdan 18 yoshgacha bo‘lgan fuqarolar xorijga ota-onalari yoki vasiylarning notarial tasdiqlangan ruxsati bilan hamrohsiz chiqishlari mumkin.
Xorijga chiqish pasportini olish uchun davlat bojining qiymati EKIHning 120 foizini tashkil etadi, 16 yoshga yetmaganlar xorijga chiqish pasportlarini olish uchun davlat boji EKIHning 80 foiziga teng.
Xorijga chiqish biometrik pasporti fuqarolarga quyidagi amal qilish muddatlari bilan beriladi: